text: Í farnu viku høvdu ungdómar og venjarar hjá FC Suðuroy, TB og Royn sera spennandi vitjan.
text: #000003
text: Tað er kendi skotin og sera vælumtóki og dugnaligi venjarin, Alan Irvine, sum hevur vitjað Suðuroynna og deilt út av sínari vitan og royndum.
text: #000004
text: Ungdómarnir vandu tvær ferðir um dagin saman við Alan Irvine, og so var eisini serligt venjarakvøld á skránni, har skotin greiddi stutt frá um yrkisleið sína sum fótbóltsleikari og seinni sum venjari, har hann millum annað hevur vant ungdóm eins og vaksin, bæði sum hjálparvenjari, akademistjóri og eisini sum høvðusvenjari.
text: #000005
text: Ungdómarnir sum spæla við U15 og U17 dámdu sera væl og eru sera fegnir um at ein venjari á hægsta stigi hevur givið sær stundir at leggja leiðina til Suðuroyar og venja á grassrootsstøði (ungdómsstøði).
text: #000006
text: Til hvørja venjing legði venjarin stóran dent á luttøkuna, hvussu ein kannar økini, stillar seg í mun til økið og mótstøðuleikarar og hvussu ein spælir viðleikarnar góðar. Tað var sera nógv ferð yvir venjingunum og luttøkan hjá leikarunum var eisini sera góð.
text: #000007
text: Fyriskiparnir sum eru fólkini, ið eru virkin í FC Suðuroy, TB og Royn hava saman við Finn Johannessen, ið hevur kent Alan Irvine síðani hann vitjaði í Everton í 2004, skipað fyri vitjanini og syrgt fyri at venjingarnar hava eydnast.
text: #000008
text: Allir venjararnir og leikararnir vóru á einum máli um, at hetta nokk er best fyrireikaði og stórsti venjarin, ið hevur vitjaði í Føroyum, við tað at hann eisini hevur givið sær stundir til at fara av hægstu tindum og seta tíð av til ungdómin í Føroyum.
text: #000009
text: 24. umfar: Týðandi dystir í morgin og sunnudagin
text: #000013
text: U19: Tjúgu spælarar úr átta ymiskum feløgum úttiknir
text: #000017